Twee vas vir moord op Kaapstadse polisiemanTwee mense is in hegtenis geneem nadat ŉ polisieman, wat nie aan diens was nie, Sondagoggend by sy huis in Tafelsig in Kaapstad doodgeskiet is. Lt.kol. André Traut, ŉ polisiewoordvoerder, het gesê ŉ 21-jarige man is Maandag in Delft in hegtenis geneem. ŉ 23-jarige vrou is kort daarna in hegtenis geneem. Die vrou is glo die slagoffer, konst. Brandon Mapoe (29), se meisie. Volgens Traut gaan albei aangekla word vir die moord op Mapoe. Die verdagtes moet binnekort in die hof verskyn. Maroela Media het Maandag berig dat Mapoe, wat by Kaapstad-Sentraal-polisiestasie gestasioneer was, vermoedelik ná ŉ argument met een van die verdagtes doodgeskiet is. Lees meer hier.